Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Vene kaitseminister teatas president Putinile,
et Moskva lõpetas eile
S-300 raketikomplekside toimetamise Süüriasse.
USA suursaadik NATOs hoiatas Venemaad:
Kuigi Washington on pühendunud diplomaatilisele lahendusele,
peab Moskva lõpetama Süürias keelatud raketisüsteemi arendamise,
või USA hävitab selle, enne töökorda jõudmist.
Peaminister Netanyahu kantselei avaldus kritiseeris IAEAd
viivitamise eest inspektsioonide nõudmisega Iraani rajatistesse,
kus võidakse hoida tuumaseadmeid ja -materjale.
Vene kaitseminister Shoigu teatas president Putinile,
et Moskva lõpetas eile
S-300 raketikomplekside toimetamise Süüriasse.
Vene valitsuse kabinetiistungil rõhutas Shoigu,
et Süüria õhukaitse tõhustamisele suunatud tegevus,
mille sihiks on Vene sõjaväelaste kaitsmine Süürias, on lõpetatud.
Oleme teinud mitmeid samme,
Süüria õhukaitsesüsteemide tugevdamiseks,
eelkõige sihiga kaitsta meie sõjaväelasi.
Lõpetasime S-300 komplekside edastamise.
See hõlmab 49 seadet:
valguslokaatorid,
põhisüsteemid, juhtimisseadmed,
ja neli raketiplatvormi.
Töö lõpetati ühe päeva eest. Edastasime Süüriale terve süsteemi.
Minister Shoigu märkis siiski,
et Vene kaitseministeerium alustas ka üleriigilise süsteemi edastamist,
mis ühendab kogu Süüria õhukaitsevõrgustiku,
et koordineerida kaitsevastuseid vaenulike elementide vastu.
Süsteemi rakendamise osana
treenib Venemaa hetkel süürlasi juhtima süsteemi,
mis vähendab Iisraeli kvalitatiivse sõjalise eelise vahemaad Süüriaga.
Mis puudutab kogu õhukaitsevõrgu ühist kontrollsüsteemi,
oleme alustanud ka selle edastamist. Lõpetame ülesande,
sh ühisvõrgustiku meeskonna treenimise ja loomise 20. oktoobriks.
Shoigu lisas, et Süüria sõjaväelased suudavad opereerida
üleriigilist kaitsesüsteemi umbes kolme kuuga.
Iisraeli ametnikud ei kommenteerinud avalikult Moskva teadet.
USA välisministeerium aga avaldas muret,
nimetades Venemaa käiku tõsiseks eskalatsiooniks.
Välisministeeriumi esindaja rõhutas siiski, et USA ei saa kinnitada,
kas Venemaa on tõesti lõpetanud S-300 patareide edastamise Süüriale.
USA suursaadik NATOs K. Hutchison hoiatas Venemaad, rõhutades,
et Moskva peab lõpetama salajase raketisüsteemi arendamise Süürias
või USA hävitab selle, enne töökorda jõudmist.
USA usub, et Venemaa edastab maa-õhk-tüüpi süsteeme
vastuolus Külma sõja lepinguga,
mis lubab Venemaal Euroopa vastu kiirelt tuumarünnaku teha.
Ometi eitab Moskva pidevalt nimetatud rikkumisi, kinnitades,
et sammud on üksnes Vene sõjaväelaste kaitseks Süürias.
Hutchison aga toonitas,
et kuigi USA on pühendunud diplomaatilisele lahendusele,
ei lubata Venemaal rikkuda varasemaid lepinguid.
Seetõttu on USA valmis kaaluma sõjalist rünnakut,
kui Venemaa keskmaasüsteemide arendamine jätkub.
Seoses pingete süvenemisega Iisraeli-Gaza piiril -
USA Välisministeerium teatas, et kuigi jälgitakse murelikult
usutavaid raporteid liigse jõukasutamise kohta,
vastutab vägivalla eest Iisraeli-Gaza piiril Hamas.
Muretseme alati usutavate raportite pärast liigse jõukasutamise kohta.
Usun, et Iisraeli valitsus ilmselt tegeleb sellega.
Ootame valitsustelt alati oma tegevuse kontrollimist.
Pidagem meeles, et suures osas
on iisraellased ja palestiinlased selle olukorrani toonud Hamas.
Hamas kannab põhivastutust
Gaza ja selle ümbruskonna elanike viletsuse eest.
Hamas on hoolimatu, kui kutsub inimesi kohale ja võitlema
ja kui õhutab noori vägivallale. See on väga ohtlik olukord.
Ütleme taas, et Iisraelil on õigus enesekaitsele.
See on USA muutumatu poliitika.
Avaldusele eelnes vägivaldseim nädalavahetus Iisraeli-Gaza piiril,
kuhu Hamas sektori elanikke meelt avaldama kutsus.
Reedest alates on osalenud vägivaldseis protestides tuhandeid,
kes on põletanud autokumme, et loopida suitsu varjus
IDF salkade pihta teisel pool tara kive ja tulepomme.
Ülivägivaldsete meeleavaldustega
kaasnes inimohvrite ja haavatute arvu kasv.
Hamasi Terviseministeeriumi teatel hukkus kümme palestiinlast,
sh üks 11- ja üks 14-aastane laps.
Vastuseks liigse jõu kasutamise süüdistustele,
süüdistas Iisrael Hamasi tsiviilelanike ekspluateerimises ja ohustamises,
kasutades proteste kattevarjuks inimohvritega sõjategevusele.
Iisraeli armee rõhutas siiski, et hoiab end vaos
ja käitub kooskõlas valitsuse jõukasutusreeglitega.
IDF sõdurid võivad avada tule palestiinlaste põlvede pihta,
kui nood rikuvad piiri turvatsooni nii,
et see ohustab elu või Iisraeli piiri rikkumist.
Peaminister Netanyahu kantselei avalduses
kritiseeriti Rahvusvahelist Aatomienergia Agentuuri IAEAd
viivitamise eest inspektsioonidega Iraani rajatistesse,
kus võidakse hoida tuumaseadmeid ja -materjale.
Eelnevalt oli IAEA kuulutanud oma iseseisvuse olulisust,
ilmselt vastates Iisraeli peaministri kirjeldusele
salajase tuumalao kohta Iraanis.
IAEA peadirektor Amano kinnitas,
et agentuur saadab inspektoreid välja vaid vajadusel ja rõhutas,
et suhtub hoolikalt kogu saadaolevasse infosse,
kuid ei pea midagi iseenesestmõistetavaks.
Erinevalt enamike meediaväljaannete loodud muljele,
IAEA ei eitanud ega väitnud vastu Netanyahu avaldustele ÜRO istungil
Iraani salarajatise kohta.
Iisraeli ametnike sõnul on IAEA avaldus
ülima hoolikuse meistriteos,
millega püütakse järgida agentuuri mandaati ja reegleid,
Iraani süüdistamata ja häbistamata ja vastuväideteta Iisraeli süüdistusele.
Kui enamik raporteid keskendus avalduse esimesele osale,
lõppes see sõnadega "kooskõlas ettevaatusmeetmetega,
uuritakse põhjalikult kogu infot, sh kolmandatelt pooltelt saadut,
ning analüüsitakse seda koos muu olemasoleva teabega,
et jõuda iseseisva hinnanguni agentuuri enda ekspertiisi alusel,"
mis viitab ametnike sõnul võimalikule inspektsioonile.
Vastuseks sellele avalduse osale
õhutas Netanyahu büroo IAEAd koheselt tegutsema:
"Pole mingit põhjust oodata. IAEA peab kohe objekti uurima
ning läkitama Geigeri loendurid, et peaministri sõnu tõestada."
Aitäh vaatamast!
Meid näeb ka internetis aadressil tv7israelnews.com või tv7.fi
Teisi uudiseid leiab meie Facebooki lehelt
või YouTube'i kanalilt.
Tagasisidet võib saata aadressil israelnews@tv7.fi
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri